**Vântul şi cuvântul**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VÂNTUL ŞI CUVÂNTUL

Fiecare cuvânt

trece etern şi tăcut,

peste lumi, prin zenit.

Precum vântul,

se duce cuvântul,

la fel este şi gândul.

Odată pornite,

nu pot fi oprite,

şi nici măiestrite.

Produc bucurii,

produc întristări,

euforii chiar şi orori.

Cuvântul şi gândul,

de-i bun, este ca darul,

ce vine la fel ca şi zefirul.

Cuvântul şi gândul,

de-i rău, este berbecul,

ce loveşte aşa ca taifunul.

Cuvântul ... gândul … darul ...

Alexandrina Spânu - SPERANȚE